Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23) i članka 25. Statuta Općine Ružić („Službeni vjesnik Šibensko-kninske županije“, broj 07/21), Općinsko vijeće Općine Ružić na svojoj 2. sjednici održanoj 26. lipnja 2025. godine, donosi

**ODLUKU**

**o koeficijentima za obračun plaća službenika i namještenika**

**Jedinstvenog upravnog odjela Općine Ružić**

**Članak 1.**

Ovom Odlukom uređuju se koeficijenti za obračun plaća službenika i namještenika Jedinstvenog upravnog odjela Općine Ružić.

**Članak 2.**

Plaću službenika i namještenika u Jedinstvenom upravnom odjelu Općine Ružić čini umnožak koeficijenta složenosti poslova radnih mjesta iz ove Odluke na koje je službenik i namještenik raspoređen, osnovice za obračun plaće, uvećano za 0,5 % za svaku navršenu godinu radnog staža.

 **Članak 3.**

Osnovicu za obračun plaće službenika i namještenika Jedinstvenog upravnog odjela Općine Ružić odlukom utvrđuje općinski načelnik.

 **Članak 4.**

Koeficijenti složenosti poslova radnih mjesta službenika i namještenika Jedinstvenog upravnog odjela Općine Ružić utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| Redni broj | Radno mjesto | Kategorija | Potkategorija | Klasifikacijski rang | Koeficijent |
| 1. | Pročelnik Jedinstvenog upravnog odjela | I. | Glavni rukovoditelj | 1. | 2,00 |
| 2. | Referent računovodstveno-financijskih poslova | III. | Referent | 11. | 1,50 |
| 3. | Referent administrativnih poslova | III. | Referent | 11. | 1,50 |

**Članak 5**.

Službenici koji rade na projektu (članovi projektnog tima) koji se financira iz fondova i programa Europske unije, ukoliko se plaća službenika financira iz projekta, imaju za vrijeme trajanja projekta pravo na uvećanje koeficijenta složenosti poslova radnog mjesta u iznosu od 10% te njihovi privremeni koeficijenti složenosti poslova radnih mjesta glase:

|  |  |  |  |  |  |
| --- | --- | --- | --- | --- | --- |
| Redni broj | Radno mjesto | Kategorija | Potkategorija | Klasifikacijski rang | Privremeni koeficijent za vrijeme trajanja EU projekta |
| 1. | Pročelnik jedinstvenog upravnog odjela | I. | Glavni rukovoditelj | 1. | 2,20 |
| 2. | Referent računovodstveno-financijskih poslova | III. | Referent | 11. | 1,65 |
| 3. | Referent administrativnih poslova | III. | Referent | 11. | 1,65 |

Na plaće zaposlenika koji se u Jedinstveni upravni odjel Općine Ružić primaju u službu na određeno vrijeme na poslove provedbe projekta koji se financira sredstvima EU, na odgovarajući način primjenjuju se odredbe ove Odluke koje se odnose na plaće službenika Jedinstvenog upravnog odjela Općine Ružić zaposlenih na neodređeno vrijeme.

**Članak 6.**

 Koeficijenti iz članaka 4. i 5. ove Odluke počinju se primjenjivati za obračun plaća za srpanj 2025. godine, koje se isplaćuju u kolovozu 2025. godine.

 **Članak 7.**

Stupanjem na snagu ove Odluke prestaju važiti odredbe Odluke o koeficijentima za obračun plaće službenika i namještenika Jedinstvenog upravnog odjela Općine Ružić („Službeno glasilo Općine Ružić“, broj 05/24).

**Članak 8.**

 Ova Odluka stupa na snagu osmog dana od dana objave u „Službenom glasilu Općine Ružić“.

KLASA: 120-01/25-01/02

URBROJ: 2182-8-02-25-1

Gradac, 26. lipnja 2025. godine

OPĆINSKO VIJEĆE OPĆINE RUŽIĆ

PREDSJEDNIK

 Ivica Mikelić, v.r.